माउंट एटना, (अंगरेजी: Mount Etna) इटली देस के सिसिली दीप पर मौजूद एगो ज्वालामुखी परबत बाटे। ई एगो परतदार जवालामुखी परबत हवे। वर्तमान में एकर ऊँचाई 3,329 मी (10,922 फीट) बाटे, हालाँकि ई बिस्फोट के बाद बदलत रहे ले। ई इटली में आल्प्स के दक्खिन ओर मौजूद सभसे ऊँच चोटी भी हवे। ई परबत कुल 1,190 किमी2 (459 वर्ग मील) क्षेत्रफल में फइलल बाटे आ एकरे आधार के परिधि 140 km. एही से ई इटली के सभसे बड़हन ज्वालामुखी परबत भी कहल जाला। यूनानी कथा के मुताबिक एगो घातक दानव जवना के नाँव टाइफन रहे एही पहाड़ के नीचे ज्यूस नाँव के देवता द्वारा बंद कर दिहल गइल रहे।